Alma Karosaitė

**Alma Karosaitė** (1945 m. sausio 19 d. (tikroji data sausio 1 d.) Gavėnuose, Biržų rajonas – 2014 m. rugsėjo 8 d. Vilniuje) – Lietuvos poetė.

## Biografija
Mokėsi Dirvonakių pradinėje, Geidžiūnų vidurinėje, Biržų J. Janonio vidurinėje internatinėje mokykloje. 1968 m. baigė Vilniaus universiteto Istorijos ir filologijos fakultetą. Dirbo spaudos leidinių korespondente, redaktore leidykloje „Vaga“. Nuo 1995 m. Muitinės mokymo centro vyr. metodininkė.

Bendradarbiavo savaitraštyje „Šeimininkė“, žurnale „Slauga: teorija ir praktika“, kur rengė kalbos kultūros skyrelį „Konsultuoja Matas Švirkštas“. Nuo 1984 m. Lietuvos rašytojų sąjungos narė. Palaidota Kairėnų kapinėse.

## Kūryba
Pirmieji eilėraščių rinkiniai „Eini su manimi“ (1979 m.), „Gatvė be skėčio“ (1982 m.), „Žemė balų akimis“ (1983 m.) pasižymi lyrizmu, dvasingumu. 1979 m. apdovanota Šakių rajono „Taikos“ kolūkio premija už eilėraščius kaimo tema, 1983 m. gavo Ukmergės rajono S. Nėries kolūkio apdovanojimą už eilėraštį „Kaimo mokytojui“.

Alma Karosaitė populiaresnė kaip vaikų poetė. Nuo 1986 m. išleista daugiau kaip 20 eilėraščių knygelių vaikams. Daugelis eilėraščių yra tapę vaikiškomis dainomis. Eilėraščių herojai dažniausiai – vaikų mėgstami žvėreliai. Poetės eilėraščių veikėjai atranda, kas yra gera, o kas – bloga, supranta, jog nereikia gėdytis savo prigimties, pasimoko, kad reikia būti, kuo gimei – kiekvienas yra savitas ir todėl turi išlikti savimi.

## Bibliografija

* Eini su manimi: eilėraščiai. – Vilnius: Vaga, 1979. – 78 p.
* Gatvė be skėčio: eilėraščiai / iliustr. Laima Prialgauskaitė. – Vilnius: Vaga, 1982. – 48 p.: iliustr.
* Žemė balų akimis: eilėraščiai / dail. Vytautas Jurkūnas. – Vilnius: Vaga, 1983. – 70 p.: iliustr.
* Kas mažas neišdykęs: eilėraščiai / iliustr. Vytautas Jurkūnas. – Vilnius: Vyturys, 1986. – 36 p.: iliustr.
* Trakšt ir brakšt: eilėraščiai vaikams / iliustr. Indrė Agnė Každailytė. – Vilnius: Vyturys, 1989. – 46 p.: iliustr. – ISBN 5-7900-0209-9
* Kaip lapė vilkui vištieną virė: eiliuota pasaka / dail. R. Tumasonis. – Vilnius: Galia, 1991. – 16 p.: iliustr.
* Zuikiui Puikiui šešeri / dail. Stasė Medytė. – Panevėžys, 1996. – 28 p.: iliustr. – ISBN 9986-9090-0-7
* Nosytės tiesumu: eilėraščiai mergaitėms ir berniukams. – Vilnius: Presvika, 1997. – 31 p.: iliustr. – ISBN 9986-805-05-8
* Mikė, Milda ir Matilda: eilėraščiai / dail. Audronė Klimienė. – Vilnius: Žuvėdra, 1997. – 48 p.: iliustr. – ISBN 9986-500-26-5
* Šilėnų šarkos šokoladas: kalėdinis balsingųjų šilo gyventojų vaidinimas. – Panevėžys, 1997. – 16 p. – ISBN 9986-9090-6-6
* Eilėraštukai Kalėdų Seneliui. – Panevėžys: E. Vaičekausko knygyno leidykla, 1999. – 20 p.: iliustr. – ISBN 9986-9090-9-0
* Asilėlis: eilėraščiai mergaitėms ir berniukams. – Vilnius: Vyturys, 1999. – 69 p.: iliustr. – ISBN 5-7900-0933-6
* Metų ratas: eilėraščiai / dail. Sigita Adomavičienė. – Panevėžys, 1999. – 24 p.: iliustr. – ISBN 9986-942-06-3
* Kaip išnešti uodegytę / iliustr. Jerutė Vaičekauskienė. – Panevėžys, 2000. – 16 p.: iliustr. – ISBN 9986-942-08-X
* Kas negavo dovanos? / dail. Gediminas Pranckevičius. – Panevėžys, 2000. – 12 p.: iliustr. – ISBN 9986-942-21-7
* Dėmesio, aš Dėmesys! : eilėraščiai vaikams / dail. Sigita Adomavičienė. – Panevėžys, 2000. – 12 p.: iliustr. – ISBN 9986-942-20-9
* Asilėlis Benas žinių šaltinyje / Alma Karosaitė, Artūras Karosas. – Vilnius, 2001. – 13 p.: iliustr. – ISBN 9955-05-023-3
* Gero elgesio pradinė: eilėraščiai vaikams / dail. Sigita Adomavičienė. – Panevėžys, 2003. – 22 p.: iliustr. – ISBN 9986-942-49-7
* Kurgi ta Asilija? / Alma Karosaitė, Artūras Karosas. – Vilnius: Mažasis Vyturys, 2003. – 13 p.: iliustr. – ISBN 9955-05-051-9
* Aš ir visi kiti: eilėraščiai / dail. Sigita Adomavičienė. – Panevėžys, 2003. – 25 p.: iliustr. – ISBN 9986-942-57-8
* Baltoji viešnia: eilėraštukai žiemai ir Kalėdų Seneliui. – Panevėžys, 2004. – 70 p.: iliustr. – ISBN 9986-942-68-3
* Konsultuoja Balys Gražbylys: eilėraščiai. – Vilnius: Tyto alba, 2004. – 43 p.: iliustr. – ISBN 9986-16-373-0
* Kačiukų ABC / dail. Bronė Kanoverskytė. – Kaunas: Šviesa, 2005. – 28 p.: iliustr. – ISBN 5-430-04167-X
* Sakyk, motule: eilėraščiai vaikams / dail. Vigita Žiūkaitė. – Panevėžys, 2005. – 16 p.: iliustr. – ISBN 9986-942-85-3
* Šuniukų ABC / dail. Irma Balakauskaitė. – Kaunas: Šviesa, 2006. – 32 p.: iliustr. – ISBN 5-430-04184-X
* Meilės vakaro rankraštis: eilėraščiai. – Vilnius: Žuvėdra, 2006. – 127 p. – ISBN 9955-669-15-2
* Mandagumas atvirkščiai: eilėraščiai vaikams. – Vilnius: Žuvėdra, 2009. – 46 p.: iliustr. – ISBN 978-9955-669-53-1
* Vėjo vaikas: eilėraščiai vaikams / dail. Lina Pauliukienė. – Panevėžys, 2010. – 26 p.: iliustr. – ISBN 978-9955-758-19-8
* Asilėlis Benas svajonių žirgyne: eilėraščiai vaikams. – Vilnius: Gimtasis žodis, 2013. – 36 p.: iliustr. – ISBN 978-9955-16-485-2


## Šaltiniai